

**2014 жылға арналған басым ауыл шаруашылығы дақылдарының тізбесін және субсидиялардың нормаларын белгілеу туралы**

Қостанай облысы әкімдігінің 2014 жылғы 30 маусымдағы № 297 қаулысы. Қостанай облысының Әділет департаментінде 2014 жылғы 9 шілдеде № 4925 болып тіркелді

      "Қазақстан Республикасындағы жергілікті мемлекеттік басқару және өзін-өзі басқару туралы" 2001 жылғы 23 қаңтардағы Қазақстан Республикасы Заңының 27-бабына, Қазақстан Республикасы Үкіметінің 2014 жылғы 29 мамырдағы № 575 қаулысымен бекітілген Басым дақылдар өндiрудi субсидиялау арқылы өсiмдiк шаруашылығы өнiмiнiң шығымдылығы мен сапасын арттыруды, жанар-жағармай материалдарының және көктемгi егiс пен егiн жинау жұмыстарын жүргiзу үшін қажеттi басқа да тауарлық-материалдық құндылықтардың құнын және ауылшаруашылық дақылдарын қорғалған топырақта өңдеп өсіру шығындарын субсидиялау қағидасының 8-тармағына сәйкес Қостанай облысының әкімдігі **ҚАУЛЫ ЕТЕДІ:**  
      1. Қосымшаға сәйкес 2014 жылға арналған басым ауыл шаруашылығы дақылдардың тiзбесі және басым дақылдар өндіруді субсидиялау арқылы жанар-жағармай материалдары мен көктемгi егiс және егiн жинау жұмыстарын жүргiзуге қажеттi басқа да тауарлық-материалдық құндылықтардың құнын және ауылшаруашылық дақылдарын қорғалған топырақта өңдеп өсіру шығындарының құнын арзандатуға арналған субсидиялар нормалары (1 гектарға) белгіленсін.  
      2. Осы қаулы алғашқы ресми жарияланған күнінен кейін қолданысқа енгізіледі.

*Облыс әкімі                                Н. Садуақасов*

*КЕЛІСІЛДІ:*

*Қазақстан Республикасының*  
*Ауыл шаруашылығы министрі*  
*\_\_\_\_\_\_\_\_\_\_\_\_\_\_\_\_ А. Мамытбеков*

Әкімдіктің           
2014 жылғы 30 маусымдағы    
№ 297 қаулысына қосымша

**Басым ауыл шаруашылығы дақылдардың**  
**тiзбесі және басым дақылдар өндіруді**  
**субсидиялау арқылы жанар-жағармай материалдары**  
**мен көктемгi егiс және егiн жинау жұмыстарын жүргiзуге**  
**қажеттi басқа да тауарлық-материалдық құндылықтардың құнын**  
**және ауылшаруашылық дақылдарын қорғалған топырақта өңдеп**  
**өсіру шығындарының құнын арзандатуға арналған**  
**субсидиялар нормалары (1 гектарға)**

|  |  |  |
| --- | --- | --- |
| № | Басым ауылшаруашылығы дақылдарының атауы | Субсидиялар нормалары, теңге |
| 1.  2. | Жаздық жұмсақ бидай  Күздік бидай | 300 |
| 3. | Жаздық қатты бидай | 800 |
| 4.  5.  6.  7.  8. | Сұлы  Арпа  Тары  Қарақұмық  Күздік қара бидай | 2000 |
| 9.  10.  11.  12. | Бұршақ  Нұт  Жасымық  Қытай бұршақ | 6000 |
| 13. | Майлы дақылдар | 11000 |
| 14. | Картоп | 40000  75000 (тамшылатып суару) |
| 15. | Көкөнiстер | 50000  80000 (тамшылатып суару)  2000000 (барлық түрдегі жылыжайларда қорғалған топырақ жағдайларында, 2 дақыл айналымы) |
| 16. | Бақша дақылдары | 30000 |
| 17. | Жемшөптік дақылдар, оның ішінде бірінші, екінші және үшінші өсу жылдарындағы бұршақ тұқымдас көпжылдық шөптер | 9000  60000 (суару) |
| 18. | Шабындық және (немесе) жайылымдық алқаптарды шөп егіп жаңарту және (немесе) түпкілікті жақсарту үшін бірінші, екінші және үшінші жылдары өсіп жатқан көп жылдық шөптер | 9000 |
| 19. | Сүрлемдік жүгері мен күнбағыс | 10000 |
| 20. | Сүрлемдік жүгері | 60000 (суару) |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК